ΚΑΝΟΝΙΣΜΟΣ (ΕΚ) αριθ. 3/98 ΤΟΥ ΣΥΜΒΟΥΛΙΟΥ της 19ης Δεκεμβρίου 1997 για την τροποποίηση του κανονισμού (ΕΚ) αριθ. 1568/97 περί θεσπίσεως αυτόνομων και μεταβατικών μέτρων που αφορούν τις συμφωνίες προτιμησιακών εμπορικών συναλλαγών με την Πολωνία, την Ουγγαρία, τη Σλοβακία, την Τσεχική Δημοκρατία, τη Ρουμανία και τη Βουλγαρία σε ορισμένα μεταποιημένα γεωργικά προϊόντα

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,

την πρόταση της Επιτροπής,

την πράξη προσχώρησης της Αυστρίας, της Φινλανδίας και της Σουηδίας,

Εκτιμώντας:

ότι, μέχρις ότου να προσαρμοστεί το πρωτόκολλο αριθ. 3 της ευρωπαϊκής συμφωνίας που έχει συναφθεί με την Πολωνία, εκδόθηκε ο κανονισμός (ΕΚ) αριθ. 339/97 του Συμβουλίου, της 17ης Φεβρουαρίου 1997, περί θεσπίσεως αυτόνομων και μεταβατικών μέτρων που αφορούν τις συμφωνίες προτιμησιακών εμπορικών συναλλαγών με την Πολωνία, Ουγγαρία, Σλοβακία, Τσεχική Δημοκρατία, Ρουμανία και τη Βουλγαρία σε ορισμένα μεταποιημένα γεωργικά προϊόντα (1), βάσει του οποίου διατηρείται, μέχρι τις 30 Ιουνίου 1997, η εμπορική προτίμηση υπέρ της Πολωνίας στην κοινοτική αγορά μεταποιημένων γεωργικών προϊόντων και, κατ' αυτόν τον τρόπο, εξουδετερώνονται οι αρνητικές συνέπειες που ενδέχεται να έχει η εφαρμογή των αποτελεσμάτων του Γύρου της Ουρουγουάης 7

ότι οι διαπραγματεύσεις με την Πολωνία για την τροποποίηση της ευρωπαϊκής συμφωνίας ολοκληρώθηκαν, και ότι έχει μονογραφηθεί ένα νέο πρωτόκολλο αριθ. 3 7 ότι η Πολωνία συμφώνησε να εφαρμόσει, από την 1η Σεπτεμβρίου 1997, τα μέτρα που προβλέπονται στο νέο πρωτόκολλο αριθ. 3 7 ότι η Κοινότητα πρέπει επίσης από την πλευρά της να εφαρμόσει αυτόνομα τα μέτρα υπέρ της Πολωνίας που προβλέπονται στο νέο πρωτόκολλο αριθ. 3 7 ότι ο κανονισμός (ΕΚ) αριθ. 1568/97 (2) δεν καλύπτει πλήρως τα εν λόγω μέτρα 7

ότι στον κανονισμό (ΕΚ) αριθ. 1568/97 δεν αναφέρονται ορισμένες παραχωρήσεις υπέρ της Ρουμανίας 7 ότι, για να διορθωθεί η παράλειψη αυτή, ο κανονισμός (ΕΚ) αριθ. 1568/97 πρέπει να τροποποιηθεί αναλόγως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1568/97 τροποποιείται ως εξής:

1. Στα παραρτήματα Ι και ΙΙΙ, οι πίνακες που αφορούν την Πολωνία αντικαθίστανται από τους πίνακες που περιέχονται στο παραρτήματα Ι και ΙΙ του παρόντος κανονισμού, αντίστοιχα.

2. Στο παράρτημα Ι, στην υποσημείωση του πίνακα που αφορά τη Ρουμανία, ο όρος «και 3302 10 29» διαγράφεται.

3. Στο παράρτημα ΙΙΙ, στους πίνακες που αφορούν τη Ρουμανία, παρεμβάλλονται οι ακόλουθες δασμολογικές γραμμές:

>ΘΕΣΗ ΠΗΝΑΚΑ>

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1997. Οι διατάξεις του άρθρου 1 σημείο 1, ωστόσο, ισχύουν από τις 5 Σεπτεμβρίου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 19 Δεκεμβρίου 1997.

Για το Συμβούλιο

Ο Πρόεδρος

F. BODEN

(1) ΕΕ L 58 της 27. 2. 1997, σ. 1.

(2) ΕΕ L 211 της 5. 8. 1997, σ. 1.

ΠΑΡΑΡΤΗΜΑ Ι

«ΠΟΛΩΝΙΑ

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

«REPΪBLICA DE POLONIA / REPUBLIKKEN POLEN / REPUBLIK POLEN / ΔΗΜΟΚΡΑΤΙΑ ΤΗΣ ΠΟΛΩΝΙΑΣ / REPUBLIC OF POLAND / RΙPUBLIQUE DE POLOGNE / REPUBBLICA DI POLONIA / REPUBLIEK POLEN / REPΪBLICA DA POLΣNIA / PUOLAN TASAVALLASTA / REPUBLIKEN POLEN

>ΘΕΣΗ ΠΗΝΑΚΑ>